section_heading: Sadržaj
paragraph_text: Eragon i Safira napokon imaju malo odmora, ali ne zadugo. Otkrivaju da se Urgali spremaju napasti Farden Dur. Borba počinje i ubrzo Vardeni i patuljci shvaćaju da su nemoćni pred tolikim brojem neprijateljske vojske. Za vrijeme borbe, Eragon se bori s Durzom i mentalnim napadom otkriva njegove uspomene. Eragon biva ozbiljno ranjen na leđima. Gubi borbu, ali Arja i Safira mu pomažu, kreirajući diverziju dovoljno dugo da Eragon Durzi probode srce. Durzinom smrću Urgali bivaju oslobođeni magije koja ih je držala te se bore međusobno. Vardeni koriste situaciju i kreću u protunapad. Za vrijeme Eragonove nesvjesti, nepoznati čovjek doziva ga u mislima i obavještava ga da ga čeka trening kod vilenjaka. Eragon se budi te ugleda Anđelu kako ga liječi. Otkriva da mu je ostao dubok i bolan ožiljak od Durzinog mača. Eragon se sastaje s vođama Vardena te se dogovara za svoj daljni trening.